|  |  |  |  |  |
| --- | --- | --- | --- | --- |
| Številka: | 43001-67/2024 |  | oznaka naročila: | U-  |
| Datum: | 27. 3. 2024 |  | MFERAC: | 2431-24-000218/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

***UJMA 2023: Nadomestna gradnja mostu (MS0330) čez Puconski potok v Puconcih na R3-715/5645 v km 3,975***

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-67/2024.

**Vsebina in cilj naročila:**

Javno naročilo obravnava nadomestno gradnjo premostitvenega objekta (MS0330) čez Puconski potok v Puconcih na R3-715/5645 v km 3,975.

Obstoječi objekt bil zgrajen leta 1930, odprtina objekta na eni strani je široka cca 5,85 in na drugi stran cca 8,10 m. Širina vozišča je cca 5,00 m. Prekladno konstrukcijo mostu sestavljajo armiranobetonski nosilci preko katerih poteka tlačna plošča. Na robni venec je nameščena jeklena odbojna ograja z ročajem. Most je v slabem stanju. Na spodnji strani prekladne konstrukcije je opaziti sledi zamakanja. Betonske površine so razpokane in razpadajo, mestoma je vidna korodirana armatura. Pod temelji opornika in kril je opaziti erozijo. Poškodovan je robni venec ter del jeklene varnostne ograje.

Novi objekt je zasnovan kot armiranobetonska okvirna konstrukcija z eno razpetino svetle dolžine 6,00 m, skupne širine 14,50 m. Prekladano konstrukcijo predstavlja polna AB plošča debeline 50 cm. Podporno konstrukcijo predstavljata AB krajna opornika debeline 50 cm. Zaključek objekta predstavljajo AB krilni zidovi, ki so namenjeni varovanju zalednega zasipa. Temeljenje objekta je globoko, na šestih uvrtanih AB pilotih premera 100 cm, dolžine 11,70 m. Za povezavo pilotov je uporabljena pilotna greda dimenzij b/h = 140/120 cm. Izvede se obojestranski robni venec, na levi strani v smeri stacionaže se umesti tudi kolesarska površina širine 3,00 m. S predvideno izgradnjo objekta ter ureditvijo struge vodotoka bo zagotovljeno, da se odtočne razmere ob nastopu visokih voda ne poslabšajo, ampak zgolj izboljšajo – povečanje pretočnega profila objekta. V okviru posega se izvede tudi rekonstrukcija ceste v dolžini 294 m.

Cilj odstranitve objekta ter gradnje novega mostu je zagotovitev varne uporabe mostu za udeležence v prometu.